Source: http://ispigl.eu/denik/?q=node/16230
Timestamp: 2019-04-18 15:15:49+00:00
Document Index: 13502774

Matched Legal Cases: ['Súd ', 'Súd ', 'súd ', 'Súd ', 'súd ', 'súd ', 'súd ', 'súd ', 'Súd ']

Súd v SR poslal Bašternáka na 5 rokov do basy... | iSPIGL
Súd v SR poslal Bašternáka na 5 rokov do basy...
Vložil/a autor, Čt, 11/08/2018 - 03:20
… podnikateľ sa odvolal: Kontroverzný podnikateľ Ladislav Bašternák previedol vilu na svoju manželku. Ladislava Bašternáka odsúdil Okresný súd Bratislava II za uplatnené neoprávnené daňové vratky. Po prečítaní rozsudku sa voči rozhodnutiu odvolal. Rozsudok tak nie je právoplatný.
Súd zistil v prípade len poľahčujúce okolnosti: pred spáchaním skutku viedol riadny život, ku skutku sa priznal a uhradil vzniknutú škodu. Ak by bol rozsudok právoplatný, Bašternák by nešiel len do väzenia, ale ani by 5 rokov nemohol byť v orgánoch firiem a spoločností.
Daňový úrad si uplatňuje náhradu škody 242-tisíc eur, čo je rozdiel medzi celkovou výškou údajnej škody a sumou, ktorú už Bašternák zaplatil, keď vyjadril účinnú ľútosť. Bašternák nemá žiadny záznam v registri trestov, ale od 24.3. 2013 do 16. 3. 2018 mal 20 priestupkov v cestnej premávke.
Keďže jeho klient zaplatil daniarom vratku, navrhoval Bašternáka oslobodiť - podľa neho tretnosť činu zanikla. Okrem toho poznamenal, že už pri predbežnom prejednaní obžaloby sa mohlo rozhodnúť a trestné stíhanie zastaviť - čo sa ale nestalo, aktuality.sk
Sadzba za trestný čin, ktorý spáchal, je sedem až dvanásť rokov. On dostal už teraz menej, pretože sa priznal a svoj čin pred súdom oľutoval. Bašternák už v súčasnosti vie, že sa pred súd ešte zrejme vráti. Vyšetrujú ho ešte za iné vratky DPH – v hodnote šesť miliónov eur.
Ale čo keď sa expremiér už dostal do takého stavu, že mu nie je hanba čakať, či štát Bašternáka napokon predsa len o byt nepripraví, aby si ho on potom za „lacný“ peniaz mohol vydražiť?, dennikN.sk
Čo sme zistili: firmy Gabriela Kleina dlhovali štátu na DPH 20 miliónov eur, jedna z nich mala prijať pôžičku 50 miliónov korún v hotovosti od manželky šéfa daňového úradu Iva Prokopiča.
Prokopiča už odsúdili, na Kleina nie je ani po 8 rokoch podaná obžaloba, vyšetrovateľ podal návrh na obžalobu v decembri 2017
Bašternáka včera odsúdili za daňové podvody, súd mu vymeral päť rokov nepodmienečne a zákaz podnikania na rovnako dlhý čas. Rozsudok ešte nie je právoplatný, Bašternák sa voči nemu odvolal.
Podobne ako Bašternák, aj Klein a Prokopič fungovali v dobe kešu. Podľa dokumentov, ktoré majú k dispozícii Aktuality.sk, mala Prokopičova manželka Andrea požičať Kleinovej firme Affes 50 miliónov korún v hotovosti (1,6 milióna eur). Pre porovnanie: Bašternák mal zaplatiť v hotovosti 12 miliónov eur.
Kleinov dom zároveň stavala firma, ktorá mala obchodné styky s Prokopičovou manželkou. Jeden z obvinených v ich daňovej kauze vypovedal, že Klein sa chválil, že Prokopiča dosadil za okresného šéfa daniarov. Údajne za to zaplatil 9 miliónov korún (300 tisíc eur).
Klein si zároveň – podľa výpovede tohto obvineného – veril, že aj v prípade vyšetrovania bude všetko v poriadku, keďže je to kryté na najvyšších miestach.
Dlh 20 miliónov
Aktuality.sk identifikovali v súvislosti s vyšetrovaním podvodov okolo Kleina a Prokopiča desať firiem, ktoré dlhovali daniarom 20 miliónov eur. Ide o firmy Kaldera Grup, Lascron, Alfazet, Steel Slovakia, Kodez, Z-trade, KM metals, HTH servis, EÓS development a Zaprex.
Gabriel Klein na otázky, ktoré sa týkali pôžičky Prokopičovej manželke, vzťahu s Prokopičom a firiem s miliónovými dlhmi, neodpovedal.
Prokopič si momentálne odpykáva trest v inej veci, pričom mu hrozia ďalšie tresty za daňové trestné činy. V roku 2017 uzavrel dohodu o vine a treste, na základe ktorej si odsedí 5 rokov väzenia. V rámci dohody priznal účasť na daňových machináciách.
Podľa Košice:Dnes vymeral Okresný súd Košice v roku 2015 Prokopičovi trest sedem rokov. Krajský súd však jeho verdikt neskôr zrušil. Klein zatiaľ nebol ani len obžalovaný. Hovorkyňa špeciálnej prokuratúry Jana Tökölyová na otázku, či nemôže nastať problém s premlčaním trestného činu, neodpovedala.
‚‚O návrhu na podanie obžaloby prokurátor Úradu špeciálnej prokuratúry ešte nerozhodol vzhľadom na rozsiahlosť veci a spisového materiálu.‘‘
Podľa Tökölyovej má len jeden z obžalobných návrhov 448 strán. Polícia podala návrh na podanie obžaloby voči Kleinovi takmer pred rokom, v decembri 2017.
Jediná obžaloba
V minulosti bol však obžalovaný v inom prípade, v ktorom išlo o neoprávnené získanie vratiek DPH – v súvislosti s fiktívnymi obchodmi, ktoré nikdy neprebehli.
Svedkovia tvrdili, že na faktúrach, na základe ktorých žiadal Klein o nadmerný odpočet DPH, neboli ich podpisy. Napríklad na dodávateľa reštauračných služieb mal vystaviť vysokú faktúru na stavebné práce.
Ten ich pritom nikdy nevykonával, ani v tejto oblasti nebol zručný. Rovnakým spôsobom mal Klein zaplatiť inej firme za farebné kovy, hoci firma s kovmi nikdy neobchodovala.
Klein mal tiež platiť vysoké sumy za ‚‚štúdie realizovateľnosti‘‘, ktoré mali byť v skutočnosti plagiátmi z materiálov zverejnených na internete. Architekt údajného dodávateľa štúdie sa vyjadril, že na štúdii pre Kleinovu firmu nespolupracoval. Súd zatiaľ v tejto veci nerozhodol.
Gabriel Klein stál podľa zistení Aktuality.sk aj na začiatku kauzy platinových sitiek. Vo veci však vypovedal iba ako svedok, polícia ho nikdy neobvinila. Kleinov advokát Jaroslav Homza zastupoval aj Antonina Vadalu, aktuality.sk
Radičová absolvovala podľa Univerzity Komenského štandardne prebiehajúce inauguračné konanie
Podľa Radičovej poslanec Blaha vo svojom stanovisku vážnym spôsobom spochybnil, napadol Univerzitu Komenského a členov jej Vedeckej rady, FiF UK a členov jej Vedeckej rady, členov inauguračnej komisie – profesorov z Masarykovej a Karlovej Univerzity, členov Akreditačnej komisie MŠ SR. „Výstupy mojej práce sú verejne dostupné na Web of Science, SCOPUS, Academia.edu a v Akademickej knižnici UK v Bratislave, vrátane Zoznamu publikačnej činnosti a citačného indexu,“ uviedla v stanovisku Radičová. /agentury/
Okolo 2000 občanov demonštrovalo v stredu večer v severonemeckom Hamburgu proti mítingu ultrapravicového zoskupenia Merkelová musí preč. Viac ako tisícka občanov prešla predtým za transparentom Fašizmus nie je názor, ale zločin ulicami mesta, od Hlavnej železničnej stanice po železničnú stanicu Hamburg-Dammtor.
Na míting pravicových extrémistov pred stanicou prišli napokon namiesto ohlásených 500 iba desiatky osôb. Vyplýva to zo správy tlačovej agentúry DPA.
Vystúpenia radikálov, okrem iného Michaela Stürzenbergera známeho z akcií protiislamského hnutia Pegida, rušili hlasito protidemonštranti, aktuality.sk